23.3.2023.
HR
Službeni list Europske unije
C 107/23
(132) U sklopu tog testa ravnoteže Komisija će posebnu pozornost posvetiti članku 3.
Uredbe (EU) 2020/852, uključujući načelo „ne nanosi bitnu štetu”, ili drugim usporedivim metodologijama, kao što je pristup upravljanju morskim ribolovom temeljen na ekosustavu u skladu s člankom 2. stavkom 3.
Uredbe (EU) br. 1380/2013.
ZRP se sastoji od zakonodavnih akata kojima se uspostavlja cjelovit okvir za upravljanje ribarstvom za koji je potrebno pronaći ravnotežu među kriterijima ekološke, socijalne i gospodarske održivosti.
(133) Osim toga, Komisija može prema potrebi uzeti u obzir i ima li predložena potpora druge pozitivne ili negativne učinke.
Ako su takvi drugi pozitivni učinci u skladu s onima predviđenima u politikama Unije, kao što su europski zeleni plan, uključujući održivo plavo gospodarstvo (49), strategija „od polja do stola” (50), akcijski plan za kružno gospodarstvo (51), strategija za bioraznolikost (52), Akcijski plan EU-a: „Prema postizanju nulte stope onečišćenja zraka, vode i tla” (53) i Strategija za prilagodbu klimatskim promjenama (54), ili onima povezanima s energetskom učinkovitošću (55) te Komunikacijom o inicijativi pod naslovom „Izgradnja digitalne budućnosti Europe” (56), može se pretpostaviti da predložene potpore usklađene s takvim politikama Unije imaju takve šire pozitivne učinke.
(134) S druge strane, potpore koje pridonose povećanju ribolovnog kapaciteta ili dovode do prelova ili premještanja ribolovnog napora koji bi mogao dovesti do takvog prelova (vidjeti točku (4) Smjernica) vjerojatno će ugroziti ciljeve ZRP-a.
Uzimajući u obzir pravni i gospodarski kontekst sektora ribarstva, u kojem se poduzetnici natječu za ograničene resurse, mjere s takvim učincima koje se u načelu smatraju štetnima vjerojatno neće dovesti do pozitivnog rezultata testa ravnoteže.
(135) Uz iznimku potpora koje su izričito predviđene ovim Smjernicama, test ravnoteže vjerojatno neće biti pozitivan u pogledu sljedećih vrsta mjera potpore koje se u načelu smatraju štetnima: (a) potpore kojima se povećava ribolovni kapacitet ribarskog plovila; (b) potpore za nabavu opreme kojom se povećava sposobnost ribarskih plovila da pronađu ribu; (c) potpore za izgradnju, kupnju ili uvoz ribarskih plovila; (49) U članku 2. točki 15.
Uredbe (EU) 2021/1139 „održivo plavo gospodarstvo” definira se kao „sve sektorske i međusektorske gospodarske aktivnosti na cijelom unutarnjem tržištu koje su povezane s oceanima, morima, obalama i unutarnjim vodama, što obuhvaća otočne i najudaljenije regije Unije i zemlje bez izlaza na more, uključujući nove sektore i netržišnu robu i usluge, čiji je cilj dugoročno osigurati okolišnu, socijalnu i gospodarsku održivost i koje su u skladu s ciljevima održivog razvoja, a osobito 14.
ciljem, te zakonodavstvom Unije u području okoliša”.
Vidjeti i Komunikaciju Komisije Europskom parlamentu, Vijeću, Europskom gospodarskom i socijalnom odboru i Odboru regija: O novom pristupu za održivo plavo gospodarstvo u EU-u – Preobrazba plavog gospodarstva EU-a za održivu budućnost (COM/2021/240 final).
(50) Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija: Strategija „od polja do stola” za pravedan, zdrav i ekološki prihvatljiv prehrambeni sustav (COM/2020/381 final).
(51) Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija: Novi akcijski plan za kružno gospodarstvo: Za čišću i konkurentniju Europu (COM/2020/98 final).
(52) Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija: Strategija EU-a za bioraznolikost do 2030.: Vraćanje prirode u naše živote (COM/2020/380 final).
(53) Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija: Put prema zdravom planetu za sve – Akcijski plan EU-a: Prema postizanju nulte stope onečišćenja zraka, vode i tla (COM/2021/400 final).
(54) Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija: Strategija EU-a za prilagodbu klimatskim promjenama (COM/2013/0216 final).
(55) Posebno u pogledu načela energetske učinkovitosti na prvom mjestu, kako je navedeno u članku 1. stavku 1.
Direktive 2012/27/EU, kako je izmijenjena Direktivom (EU) 2018/2002 Europskog parlamenta i Vijeća od 11. prosinca 2018.
o izmjeni Direktive 2012/27/EU o energetskoj učinkovitosti (SL L 328, 21.12.2018., str. 210.).
(56) Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija, Izgradnja digitalne budućnosti Europe (COM/2020/67 final).